b"\n_START_ARTICLE_\nCoromines (Tav\xc3\xa8rnoles)\n_START_SECTION_\nDescripci\xc3\xb3\n_START_PARAGRAPH_\nMasia de planta quadrada coberta a dues vessants, amb el carener perpendicular a la fa\xc3\xa7ana, situada a migdia. En aquest indret s'hi adossen dos cossos de planta, coberta a dues vessants, coberts a dues vessants que junt amb un mur i un portal d'arc rebaixat tanquen el barri. La fa\xc3\xa7ana presenta un portal d'arc de mig punt amb la dovella central datada. S'obren tres finestres a cada un dels dos pisos i una obertura d'arc de mig punt a les golfes. El mur de llevant \xc3\xa9s cec i s'hi adossa un cos de construcci\xc3\xb3 recent. A tramuntana sobresurt un forn a nivell de la planta, tres finestres a cada pis i una a les golfes. El mur de ponent tamb\xc3\xa9 \xc3\xa9s cec i s'hi adossa un cos de planta arrodonida. El r\xc3\xa0fec de la teulada sobresurt molt poc, per\xc3\xb2 t\xc3\xa9 decoracions de teula. Els murs s\xc3\xb3n de ma\xc3\xa7oneria i ma\xc3\xb3 amb elements de pedra ben treballada._NEWLINE_Hi ha una cabana de planta quadrada (5mx5m) coberta a dues vessants i amb el carener perpendicular al a fa\xc3\xa7ana la qual est\xc3\xa0 situada a ponent._NEWLINE_Nom\xc3\xa9s t\xc3\xa9 una obertura a ponent i \xc3\xa9s un petit portal rectangular amb la porta de fusta. \xc3\x89s constru\xc3\xafda amb ma\xc3\xa7oneria i la teulada gaireb\xc3\xa9 no t\xc3\xa9 volad\xc3\xads. L'estat de conservaci\xc3\xb3 \xc3\xa9s mitj\xc3\xa0.\n_START_SECTION_\nHist\xc3\xb2ria\n_START_PARAGRAPH_\nAntiga masia documentada als fogatges de la parr\xc3\xb2quia i terme de Savassona. Aleshores habitava el mas un tal Bertomeu Coromina._NEWLINE_Segons les dades constructives i la tipologia de la masia, el mas ha estat reformat i la dovella del portal duu la data de 1867._NEWLINE_La hist\xc3\xb2ria de la cabana va unida a la de la masia."